哈爾濱（粵拼：haa1 ji5 ban1；滿文：ᡥᠠᡵᠪᡳᠨ ，，穆麟德：Harbin；俄文： Харби́н ，拉丁轉寫：Kharbin；普通話拼音： Hā'ěrbīn ，威式拼音：Ha-erh-pin），又寫夏爾濱，係中國東北一城市，喺黑龍江省。中華人民共和國編制下，係黑龍江省會，行政上係副省級城市，叫哈爾濱市。哈爾濱位處喺東北平原嘅北面，黑龍江省嘅南邊，面積有5萬3068平方公里，響副省級以上嘅城市排第二，僅次於重慶市。哈爾濱亦係中國東北政治、經濟、文化、科技同埋交通嘅中心，亦係中國乃至東北亞嘅大城市，2015年GDP 5751.2億人民幣，據《2015年中國城市綜合競爭力排名》哈爾濱排第28位。哈爾濱住落嘅主要民族有漢族、朝鮮族、滿族、回族、蒙古族、錫伯族、達斡爾族。